Pieksämäen tasoristeysturma 1945

Pieksämäen tasoristeysturma tapahtui 8. helmikuuta 1945 Pieksämäen kauppalassa niin sanotussa Vaunupajan tasoristeyksessä, kun henkilöauto jäi Joensuusta Pieksämäelle tulossa olleen pikajunan alle. Onnettomuudessa kuoli viisi henkilöautossa ollutta henkilöä.

Autonkuljettaja Kauko Hynninen (s. 1914) oli lähtenyt henkilöautollaan Pieksämäeltä Jäppilään mukanaan neljä matkustajaa. Onnettomuus tapahtui noin kello 20, kun auto törmäsi Vaunupajan tasoristeyksessä Joensuusta Pieksämäelle tulossa olleeseen pikajunaan. Auto raahautui junan mukana 350 metrin matkan murskautuen pahoin. Ylikäytävällä oli melko hyvä näkyväisyys, mutta lumisateen vuoksi auton kuljettaja ei havainnut junan tuloa. Onnettomuudessa kuolivat Hynnisen lisäksi muun muassa Jäppilän kirkkoherra Lauri Antero Niiranen (s. 1909) ja Jäppilän kunnallislautakunnan esimies, maanviljelijä Vilho Kauhanen (s. 1894).

Lähteet 

Tasoristeysonnettomuudet
Vuoden 1945 junaonnettomuudet
Tieliikenneonnettomuudet Suomessa
Junaonnettomuudet Suomessa
1940-luvun onnettomuudet Suomessa
Pieksämäki